b"\n_START_ARTICLE_\nThe Perfect Nanny\n_START_PARAGRAPH_\n\xc2\xabThe Perfect Nanny\xc2\xbb er en amerikansk sang fra Walt Disney-filmen Mary Poppins fra 1964. Den er skrevet av Richard B. Sherman og Robert M. Sherman._NEWLINE_Sangen h\xc3\xb8res fra begynnelsen av filmen og dens tema h\xc3\xb8res gjennom filmen som barnas ledemotiv. Den blir fremf\xc3\xb8rt av rollefigurene Jane Banks (spilt av Karen Dotrice) samt Michael Banks (spilt av Matthew Garber)._NEWLINE_Det er en lyrisk musikalisering av en tenkt avisannonse, som med barnas egne ord beskriver hva de mener er kvalifikasjonene til en god omsorgsperson, i motsetning til den strikte typen omsorgsperson som deres far \xc3\xb8nsker._NEWLINE_Sangen opptrer ogs\xc3\xa5 i Cameron MacIntosh' musikaloppsetning. Melodien er her i et raskere tempo enn i Irwin Kostals originalarrangement.\n_START_SECTION_\nNorsk versjon\n_START_PARAGRAPH_\nDet var Birgit Str\xc3\xb8m som skrev den norske teksten. Sangens norske tittel er \xc2\xabDen perfekte barnepike\xc2\xbb."